**Δραματοποίηση τραγουδιού - "Μαγιονέζα"**

**1.** Ακούστε το τραγούδι διαβάζοντας παράλληλα τους στίχους από κάτω:

**Μια κολυμβήτρια Κινέζα**

**δίνει βουτιά στη μαγιονέζα**

**και κολυμπάει σαν δελφίνι**

**με κίτρινo μαγιό μπικίνι.**

**Χτύπα τα πόδια σου Κινέζα**

**για να μη κόψει η μαγιονέζα.**

**Ένα βαπόρι που σφυρίζει**

**όλη τη μαγιονέζα σκίζει**

**και μπαμ μπαμ μπαμ με δυο κανόνια**

**πετάει κίτρινα πεπόνια,**

**τυρί κασέρι φέτες φέτες**

**και χρυσαφένιες ομελέτες.**

**Ο καπετάνιος στο τιμόνι**

**τρώει μια φλούδα από λεμόνι**

**και μόλις βλέπει την Κινέζα**

**πέφτει κι αυτός στη μαγιονέζα.**

**Κι η μαγιονέζα ξεχειλίζει**

**κι όλο το κόσμο πλημμυρίζει.**

**Βάφονται κίτρινα τα σπίτια**

**κι ο ουρανός με τα σπουργίτια.**

**Βάφονται κίτρινα τα τζάμια,**

**οι θάλασσες και τα ποτάμια,**

**βάφονται κι όλα τα λιθρίνια**

**κίτρινα σαν τα καναρίνια.**

**Τσιν τσαν τσιν τσον λέει η Κινέζα**

**που κολυμπά στη μαγιονέζα**

**κι απ’ την πολλή της την τρομάρα**

**χάνει τη μια της σαγιονάρα.**

**Χτύπα τα πόδια σου Κινέζα**

**για να μη κόψει η μαγιονέζα.**

**2.** Ακούμε πάλι το τραγούδι κάνοντας παράλληλα παντομίμα (δείχνοντας δηλαδή με κινήσεις ο,τι ακούμε).

**3.** Τα δύο κανόνια του βαποριού πετάνε κίτρινα πεπόνια, τυρί κασέρι και χρυσαφένιες ομελέτες. Τί άλλα κίτρινα τρόφιμα θα μπορούσαν να πετάξουν; Σκεφτείτε φρούτα, λαχανικά και φαγητά που μπορεί να έχουν κίτρινο χρώμα.

**4.** Ζωγραφίστε μία εικόνα από το τραγούδι ή και όλο.

**5.** Αν ήσασταν ο καπετάνιος λίγο πριν βουτήξει στη μαγιονέζα τί θα λέγατε στην Κινέζα; Κάντε το φωναχτά! Σκεφτείτε: Για ποιο λόγο βούτηξε στη μαγιονέζα; Θέλει κάτι να της πει; Θέλει να την πάρει μαζί του στο πλοίο και γιατί; Μήπως νομίζει ότι πνίγεται και θέλει να την σώσει;